*Tämä artikkeli käsittelee Kiinan maakuntaa. Yunnan on myös teelaatu.*

**Yunnan** (yksink.: 云南; perint.: 雲南; pinyin: *Yúnnán*) on maakunta Kiinan etelärajalla. Maakunnan nimi tarkoittaa kirjaimellisesti "pilvinen etelä tai "pilvestä etelään". Se viittaa pilvien verhoamaan Yunlingvuoristoon. Nimi tunnetaan jo Han-dynastian ajalta (206 eaa.–220 jaa.), mutta sen tarkoittama alue on vaihdellut aikakaudesta toiseen.

Maantiede
---------

Lumisia vuoria Diqingissä, luoteis-Yunnanissa.
Maakunnan pinta-ala on 394 000 neliökilometriä, 4,1 prosenttia Kiinan kokonaisalasta. Leveyttä on 865 kilometriä lännestä itään ja ulottuvuus pohjois-etelä -suunnassa on 990 kilometriä. Yunnan sijaitsee Kiinan etelärajalla. Sen naapurivaltioita ovat kaakossa Vietnam, etelässä Laos ja lännessä Myanmar. Ympäröivät Kiinan alueet ovat Tiibetin autonominen alue luoteessa ja Sichuanin maakunta pohjoisessa sekä Guizhoun ja Guangxin maakunnat idässä.
Yunnanin maasto on vaihtelevaa, siellä on korkeita vuoria ja Tiibetin kaltaista korkeaa ylänköä sekä trooppisia metsiä.*lähde?* Korkein kohta on Kawagebon huippu pohjoisessa Dêqênin (Diqing) prefektuurin Dêqên piirikunnassa Diqingin ylätasangolla, ja se on noin 6 740 metriä korkea; matalin kohta on Punaisenjoen jokilaakso Hekoun piirikunnassa, joka on 76,4 metriä merenpinnasta.

Koska maasto on vaihtelevaa, on sitä alueen kasvillisuus ja elämistökin. Yunnan koostuu muutamista etelä-pohjoissuuntaisista vuorijonoista, ja niiden välisissä laaksoissa virtaa suuria jokia. Eri laaksojen ja vuoristojen kasvillisuus ja eläimistö voivat vaihdella keskenään paljonkin. Koska pohjoisessa esteenä on Himalaja, puhaltaa päätuuli laaksoissa etelän suuntaan. Näin alueelle pääsee lämmintä ja kosteaa ilmaa suppilomaisia jokilaaksoja pitkin. Etelä-Yunnanissa elävät niin gibbonit, eräät fasaanit kuin intiannorsutkin. Pohjois-Yunnanin lumisilla, havumetsäisillä vuorilla taas elää ilveksiä, susia, karhuja ja apinoita, jotka ovat sopeutuneet lumisiin havumetsä-olosuhteisiin. 

### Joet

Maakunnan läpi virtaa useita suuria jokia:

* Mekong, joka laskee Laosin, Kambodžan, Thaimaan ja Vietnamin läpi Etelä-Kiinan mereen
* Punainenjoki, jonka kohde on Etelä-Kiinan meri Hanoissa, Vietnamissa
* Salween, joka laskee Myanmarin kautta Andamaanienmereen
* Jangtse

Historia
--------

"Yuanmoun ihmisen", *homo erectus* -fossiilin löysivät rautatieinsinöörit 1960-luvulla, ja se on todettu vanhimmaksi tunnetuksi hominidifossiiliksi Kiinassa. Alueella on ollut asutusta neoliittisella kaudella. Asukkaat käyttivät kivityökaluja ja rakensivat yksinkertaisia puisia rakenteita.

Kolmen kuningaskunnan aikana nykyisen Yunnanin alueesta, Guizhousta ja eteläisestä Sichuanista käytettiin yhteisnimeä Nanzhong. Kiinan keskushallinnon hajanaisuuden vuoksi Yunnan sai laajemman itsehallinnon ja paikalliset heimorakenteet enemmän valtaa. Vuonna 225 jaa. Zhuge Liang johti kolme hyökkäysaaltoa Yunnaniin rauhoittamaan heimoja. Hän vangitsi paikallisen merkkihenkilön Meng Huon seitsemän kertaa. Tapaus on muuttunut Kiinan kansan keskuudessa jo kansantarinaksi.*lähde?*

Vuonna 1915 Yunnan julistautui vähäksi aikaa itsenäiseksi vastalauseena Yuan Shikain keisariksi julistautumiselle.*lähde?* Yuan Shikai kuitenkin peruutti päätöksensä vielä samana vuonna.

Hallinnollinen jako
-------------------

Yunnan jakautuu kahdeksaan prefektuuritason kaupunkiin ja kahdeksaan autonomiseen prefektuuriin. Piirikuntatasolla Yunnan jakautuu 129 kaupunkipiiriin, piirikuntatason kaupunkiin, piirikuntaan tai autonomiseen piirikuntaan.

| Kartta | # | Nimi | Päähallintopaikka | Väestö (2010) |
| --- | --- | --- | --- | --- |
|  |
| **— Prefektuuritason kaupungit —** |
| 1 | Kunming(Maakunnan keskus) |  | 6 432 000 |
| 2 | Qujing |  | 5 855 000 |
| 3 | Yuxi |  | 2 304 000 |
| 4 | Baoshan |  | 2 506 000 |
| 5 | Zhaotong |  | 5 213 000 |
| 6 | Lijiang |  | 1 245 000 |
| 7 | Pu’er |  | 2 543 000 |
| 8 | Lincang |  | 2 430 000 |
| **— Autonomiset prefektuurit —** |
| 9 | Dehongin dai- ja jingpo-kansan autonominen prefektuuri | Mangshi | 1 211 000 |
| 10 | Nujiangin lisujen autonominen prefektuuri | Lushui | 534 000 |
| 11 | Dêqênin tiibetiläisten autonominen prefektuuri | Shangri-La | 400 000 |
| 12 | Dalin bai-kansan autonominen prefektuuri | Dali | 3 456 000 |
| 13 | Chuxiongin yiden autonominen prefektuuri | Chuxiong | 2 684 000 |
| 14 | Honghen hanien ja yiden autonominen prefektuuri | Mengzi | 4 501 000 |
| 15 | Wenshanin zhuangien ja miaojen autonominen prefektuuri | Wenshan | 3 518 000 |
| 16 | Xishuangbannan dai-kansan autonominen prefektuuri | Jinghong | 1 134 000 |

Talous
------

Teemyymälä Kunmingissä. Yunnanissa tuotettu pu’er-tee on näkyvästi esillä erilaisina teekakkuina.
Paikallisia kauppiaita Lijiangissa.
Yunnanin alueellinen bruttokansantuote vuonna 2013 oli 1 173 miljardia yuania (eli noin 140 mrd. EUR). Maakunta tuotti noin 1,9 prosenttia koko Kiinan BKT:stä. Bruttokansantuote henkeä kohti oli 25 083 yuania (noin 3005 euroa). Tämä oli kolmanneksi alhaisin arvo kaikista Kiinan maakunnista ja oli noin 60 prosenttia Kiinan vuoden 2013 keskiarvotasosta. 

Yunnanin maatalous tuottaa erilaisia riisiä, bataattia, vihanneksia, trooppisia hedelmiä, kukkia ja lääkekasveja sekä teetä ja kahvia. Riisintuotantoalueilla voidaan talvikaudella viljellä muun muassa vehnää, kauraa, hernitä ja papuja.

Yunnan kuuluu kehittymättömiin Kiinan maakuntiin, ja köyhyys on piirikunnassa yleisempää kuin muissa maakunnissa.*lähde?* Vuonna 1994 maakunnan asukkaista noin seitsemän miljoonan tulot alittivat köyhyysrajan (keskimäärin alle 300 yuania vuodessa). Köyhyydenpoisto-ohjelma sisältää viisi suurta hanketta, joiden tarkoitus on parantaa perusrakenteita. Niihin kuuluvat maaperän parannus, vesiensuojelu, sähköverkko, tiet ja "vihreän vyöhykkeen" rakentaminen. Hankkeiden valmistumisen odotetaan parantavan viljan, veden, sähkön ja maanteiden vähäisyyttä sekä kohentavan ekologista tilannetta.

Yunnanin neljä merkittävintä alaa ovat tupakkateollisuus, biologia*selvennä*, kaivostoiminta ja matkailu.*lähde?* Yunnanilla on kauppasuhteet yli 70 maan ja alueen kanssa.*lähde?* Yunnan aikoo myös perustaa Myanmarin vastaiselle rajalle Musen raja-alueelle kauppa-alueen (sijaitsee Ruilissa). Yunnanin päävientituotteet ovat tupakka, koneet ja sähkölaitteet, kemianteollisuuden ja maatalouden tuotteet ja metallit. Vuonna 2002 sen kaksisuuntainen kaupankäynti (vienti ja tuonti) nousi 2,23 miljardiin Yhdysvaltain dollariin. Vuonna 2002 maakunta allekirjoitti ulkomaisia suoria investointeja sallivia sopimuksia 333 miljoonan dollarin edestä, ja niistä 112 miljoonaa dollaria käytettiin tuona vuonna. Yunnanin työttömyysprosentti oli neljä prosenttia vuonna 2002.

Liikenne
--------

### Rautatiet

886 kilometriä pitkä ensimmäisen luokan kansallinen rautatie Nanningista Kunmingiin yhdistää Yunnanin Guizhoun maakuntaan ja Guangxin zhuang-kansan autonomiseen alueeseen. Toisen luokan rautatiet sisältävät Guangtongista Daliin ja Kunyangista Yuxinaniin.

### Lentokentät

Wujiaban lentokenttä Kunmingissa on kansallinen ensimmäisen luokan lentokenttä. Muut lentokentät ovat toisen luokan terminaaleja.

Väestö
------

Yunnanin väestön suurimpien etnisten ryhmien jakautumista kuvaava kartta
Yunnan on väestöltään rajamaakuntana melko kirjava, samoin kielten suhteen, sillä mandariinikiinan lisäksi siellä puhutaan muun muassa tiibetiä, naxia, baita sekä useita tiibetiläis-burmalaisia kieliä.

### Vähemmistöt

Perinteisesti pukeutunut Acha-nainen Xishuangbannan torilla.
Hani-tyttö tyypillisen lasten hani-päähineen kanssa, lähellä Yuanyangia.
Yunnanissa on eniten etnisiä ryhmiä Kiinan maakunnista,*lähde?* ja näiden monimuotoisten ryhmien kulttuuri, perintö ja kieli pyritään säilyttämään. Etnisiä ryhmiä ovat:

* achangit (Dehong)
* bait (Dalin alueella)
* bulangit
* dait
* gelaot
* hanit
* han-kiinalaiset (enemmistö)
* hui-kiinalaiset (enimmäkseen muslimeja)
* jinot
* jingpot
* lisut
* miaot (hmongeja)
* mosuot (Lijiang)
* naxit
* pumit (Lijiang)
* wat (Lincang)
* yit
* yaot
* tiibetiläiset
* zhuangit

Joidenkin ryhmien sisällä on alaryhmiä, jotka voivat poiketa tavoiltaan ja kieliltään hyvin paljon saman ryhmän toisesta alaryhmästä.*lähde?*

Kulttuuri
---------

Yunnan tuottaa mm. Pu'er-teetä ja mustaa Dianhong-teetä.

Yunnanin alueen yliopistoista tunnetuimpiin kuuluu vuonna 1922 perustettu Yunnanin yliopisto (Kunming).

Ystävyysmaakunnat
-----------------

Yunnanilla on seuraavat ystävyysmaakunnat:

* Sikasson alue, Mali
* Texas, Yhdysvallat
* Chiang Rai, Thaimaa
* Lodin maakunta, Italia
* Blekinge, Ruotsi
* Bali, Indonesia
* Istrian piirikunta, Kroatia
* Siem Reap, Kambodža
* Bântéay Méancheăy, Kambodža
* Los Ríos, Chile
* Vladimirin alue, Venäjä
* Claren kreivikunta, Irlanti
* Timiș, Romania
* Arkhangai, Mongolia

Lähteet
-------

1. 1 2  China - Administrative units & Main cities (Julkaisijan mukaan aineistolähteenä Kiinan tilastokeskus: Kiinan väestönlaskennat 1.11.2000 ja 1.11.2010 sekä arvio väkiluvusta 31.12.2013) geohive.com. Viitattu 9.4.2015. (englanniksi)
2. 1 2  Geography Yunnan China (Arkistoitu – Internet Archive) the Foreign Affairs Office of the People’s Government of Yunnan Province, yfao.gov.cn (englanniksi)
3. ↑  China Yunnan (Julkaisijan mukaan aineistolähteenä Kiinan tilastokeskus: Kiinan väestönlaskennat 1.7.1982, 1.7.1990, 1.11.2000 ja 1.11.2010 sekä arvio väkiluvusta 31.12.2013) citypopulation.de. Viitattu 11.4.2015. (englanniksi)
4. 1 2  3-14 Gross Regional Product and Indices (Kiinan eri maakuntien alueellinen BKT vuosina 2009–2013, vuoden 2013 arvo) *China Statistical Yearbook 2014*. National Bureau of Statistics of China, stats.gov.cn. Viitattu 9.4.2015. (englanniksi)
5. 1 2  3-15 Per Capita Gross Regional Product and Indices (Kiinan eri maakuntien alueellinen BKT vuosina 2009–2013 per capita, vuoden 2013 arvo.) *China Statistical Yearbook 2014*. National Bureau of Statistics of China, stats.gov.cn. Viitattu 9.4.2015. (englanniksi)
6. 1 2  Euro exchange rates CNY. Chinese yuan renminbi (CNY) (Euroopan keskuspankin vaihtokurssi 1 CNY=0,1198 EUR)  Kurssimuunnos euroiksi käyttäen vuoden lopun kurssia 31.12.2013. European Central Bank, ecb.int. Viitattu 9.4.2015. (englanniksi)
7. 1 2  3-1 Gross Domestic product (Sarakkeiden Gross National Income ja Per Capita GDP (yuan) arvot vuodelle 2013. Huomautus. Statistical Yearbook 2014 -teoksen taulukkojen välillä vaikuttaisi olevan keskinäistä ristiriitaa. Tämän taulukon ilmoittama Kiinan arvioitu BKT 2013 poikkeaa alueellisten BKT:den summasta (taulukko 3-14), alueiden BKT:den summa antaa 11,3 % korkeamman BKT:n kokonaisarvon Kiinalle.) *China Statistical Yearbook 2014*. National Bureau of Statistics of China, stats.gov.cn. Viitattu 9.4.2015. (englanniksi)
8. ↑  China National Human Development Report 2013 (pdf) (Table 1 Human Development Index, 2010 (sivu 126/200)) *ISBN 978-7-5001-3754-2*.  7/2013. Peking:  undp.org.  Arkistoitu 29.11.2013. Viitattu 11.4.2015. (englanniksi)
9. 1 2  Hakulinen, Kerkko: *Paikannimet*. s. 599 Yunnan. Helsinki: WSOY, 2006. ISBN 951-0-27676-6.
10. ↑  Yunnan china.org.cn, viitattu 17.4.2015, (englanniksi)
11. ↑  Yunnan History (Arkistoitu – Internet Archive) 28.4.2014, chinatravel.com, viitattu 26.6.2015, (englanniksi)
12. ↑  Administrative Division of Yúnnán *citypopulation.de*. citypopulation.de. Viitattu 11.12.2014. (englanniksi)
13. 1 2  Robert Lee Suettinger: Yunnan; province, China *britannica.com*. Viitattu 6.7.2022. (englanniksi)
14. ↑  The Evolution Of China’s Coffee Industry *usc.edu*.  28.6.2019. Viitattu 6.7.2022. (englanniksi)
15. ↑  Yunnan University overview  3.12.2020. Yunnan University, ynu.edu.cn. Viitattu 20.11.2021. (englanniksi)
16. ↑  Yunnan China, 2015 Edition yfao.gov.cn.  Arkistoitu 25.6.2016. Viitattu 11.5.2016. (englanniksi)

Aiheesta muualla
----------------

* Virallinen sivusto Yunnanin maakunta.  (kiinaksi) (englanniksi)

* Kuvia tai muita tiedostoja aiheesta **Yunnan** Wikimedia Commonsissa

* Radio86.fi: Matkailuartikkeleita Yunnanista
* Yunnan Travel Guide (englanniksi) (travelchinaguide.com)
* China's Cities and Provinces: Yunnan Province (englanniksi) (chinatoday.com)
* Major Cities Climate (temperature & rainfall) of Yunnan (Arkistoitu – Internet Archive) (englanniksi) (travelchinayunnan.com)
* Yunnan drink (- ei vain puer-teetä) (englanniksi) (yunnanadventure.com)
* Yunnan related news (Arkistoitu – Internet Archive) (englanniksi) (chinadaily.com.cn)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kiinan alueellinen hallinto |
| --- |
|  |
| Maakunnat | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Yunnan
* Zhejiang

 |
|  |
| Itsehallinnolliset alueet | 
* Guangxi
* Ningxia
* Sisä-Mongolia
* Tiibet
* Xinjiang

 |
|  |
| Itsehallinnolliset kunnat | 
* Chongqing
* Peking
* Shanghai
* Tianjin

 |
|  |
| Erityishallintoalueet | 
* Hongkong
* Macao

 |

 |